ai4bharat/Pralekha huggingface dataset:
નાણા મંત્રાલય
મજબૂત ડિજિટલ પેમેન્ટ સુવિધાથી પ્રધાનમંત્રી ગરીબ કલ્યાણ પેકેજ અંતર્ગત રોકડ ચૂકવણીની તાત્કાલિક હસ્તાંતરણ સક્ષમ બની
ખાતાધારકોના મોબાઇલ નંબરો અને આધાર ના ખાતા સાથે જન-ધન ખાતાઓ તેમજ અન્ય એકાઉન્ટના લિન્ક દ્વારા ડિજિટલ પાઇપલાઇન બનાવવામાં આવી છે. આ ઇન્ફ્રાસ્ટ્રક્ચર પાઇપલાઇન ડીબીટી ના પ્રવાહનો જરૂરી આધાર પૂરો પાડે છે, સામાજિક સુરક્ષા/પેન્શન યોજનાઓ વગેરે માટે આધારભૂત છે. પ્રધાનમંત્રી જન ધન યોજના ની શરૂઆત ઓગસ્ટ, 2014માં થઈ હતી, જેનો ઉદ્દેશ બેંકની સુવિધાથી વંચિત વ્યક્તિઓને બેંક ખાતાઓ પ્રદાન કરવાનો હતો. 20 માર્ચ, 2020ના રોજ આશરે 126 કરોડ ઓપરેટિવ CASA ખાતાઓમાંથી 38 કરોડથી વધારે ખાતા પીએમજેડીવાય અંતર્ગત ખુલ્યાં છે.
- આંતરકાર્યક્ષમ, ઝડપી અને સચોટ વ્યવહારોની સક્ષમતા:
- બેંક ખાતાઓ બેંકની શાખાઓ, બિઝનેસ કરસ્પોન્ડન્ટ  પોઇન્ટ, મર્ચન્ટ લોકેશન અને ઇન્ટરનેટ પર રોકડ અને ડિજિટલ એમ બંને પ્રકારનાં વ્યવહારો હાથ ધરવા સક્ષમ છે. AePS/ભીમ આધાર પે જેવા બાયોમેટ્રિક આઇડી, વાજબી ખર્ચ ધરાવતા પેમેન્ટ સોલ્યુશન્સ બેંકિંગ સેવાઓ અને રિટેલ પેમેન્ટ એમ બંને માટે ઊભા કરવામાં આવ્યાં છે.
- ડિજિટલ પેમેન્ટ ઇકોસિસ્ટમમાં નીચેની પદ્ધતિઓ સામેલ છે:
- AePS: બ્રાન્ચ/બીસી લોકેશન પર આધાર ઓથેન્ટિફિકેશનનો ઉપયોગ કરીને રોકડ રકમ ઉપાડવામાં મદદરૂપ થાય છે.
- ભીમ આધાર પે: આધાર અધિકૃતતાનો ઉપયોગ કરીને વેપારીઓને ચૂકવણી કરવા સક્ષમ બનાવે છે
- રુપે ડેબિટ કાર્ડ: 31 માર્ચ, 2020 સુધી કુલ 60.4 કરોડ રુપે કાર્ડ ઇશ્યૂ થયા છે, જેમાં 29 કરોડ પીએમજેડીવાય ખાતામાં ઇશ્યૂ થયા હતા. આ કાર્ડનો ઉપયોગ રોકડ ઉપાડ માટે એટીએમ પર અને ડિજિટલ ચૂકવણી માટે પોઇન્ટ ઑફ સેલ  અને ઇ-કોમર્સ પર થઈ શકશે.
- UPI: તાત્કાલિક રિયલ ટાઇમ પેમેન્ટ સિસ્ટમ, જે પર્સન ટૂ પર્સન  અને પર્સન ટૂ મર્ચન્ટ  વ્યવહારો એમ બંનેમાં મદદરૂપ થાય છે.
- BBPS: રોકડ અને ડિજિટલ એમ બંને પદ્ધતિઓનો ઉપયોગ કરીને ઇન્ટરનેટ અને બીસી લોકેશન દ્વારા યુટિલિટી બિલોની ચૂકવણીમાં મદદ કરવા.
ઉપર ઉલ્લેખ કરેલા ડિજિટલ પેમેન્ટ માળખાનો ઉપયોગ કરીને 30 કરોડથી વધારે ગરીબ લોકોને પ્રધાનમંત્રી ગરીબ કલ્યાણ પેકેજ અંતર્ગત રૂ. 28,256 કરોડની નાણાકીય સહાય મળી છે. આ પેકેજની જાહેરાત કેન્દ્રીય નાણાં મંત્રી શ્રીમતી નિર્મલા સીતારામણે 26 માર્ચના રોજ કોવિડ-19ના કારણે લૉકડાઉનની અસરથી ગરીબોને નાણાકીય સહાય પૂરી પાડવા કરી હતી.
પ્રધાનમંત્રી ગરીબ કલ્યાણ પેકેજ અંતર્ગત નીચેની રકમો લાભાર્થીઓને 10 એપ્રિલ, 2020 સુધી આપવામાં આવી છે.
|
|
યોજના
|
|
લાભાર્થીઓની સંખ્યા
|
|
અંદાજિત રકમ
|
|
પીએમજેડીવાય મહિલા ખાતાધારકોને સહયોગ
|
|
19.86 કરોડ 
|
|
રૂ. 9930 કરોડ
|
|
પીએમ-કિસાન અંતર્ગત ખેડૂતોને આગોતરી ચૂકવણી
|
|
6.93 કરોડ 
|
|
રૂ. 13,855 કરોડ
|
|
એનએસએપી લાભાર્થીઓને સહયોગ 
|
|
2.82 કરોડ
|
|
રૂ. 1405 કરોડ
|
|
બિલ્ડિંગ અને નિર્માણ સંબંધિત અન્ય કામદારોને સહયોગ
|
|
2.16 કરોડ
|
|
રૂ. 3066 કરોડ
|
|
કુલ
|
|
31.77 કરોડ
|
|
રૂ. 28,256 કરોડ
RP
પ્રધાનમંત્રીનું કાર્યાલય
પીએમએ રક્ષાબંધનના ખાસ અવસર પર દરેકને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રક્ષાબંધનના ખાસ અવસર પર લોકોને શુભેચ્છા પાઠવી છે.
પ્રધાનમંત્રીએ ટ્વીટ કર્યું;
"આપ સૌને રક્ષાબંધનની ખૂબ ખૂબ શુભેચ્છાઓ.
રક્ષાબંધનના ખાસ અવસર પર દરેકને શુભેચ્છાઓ.”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 58.25 કરોડ લોકોને રસી આપવામાં આવી
છેલ્લા 24 કલાકમાં ભારતમાં 25,072 નવા કેસ નોંધાયા, 160 દિવસમાં સૌથી ઓછા
સક્રિય કેસ કુલ કેસનાં 1.03% થયા, માર્ચ 2020 બાદ સૌથી ઓછા
ભારતમાં સક્રિય કેસનું ભારણ 3,33,924 થયું, 155માં સૌથી ઓછા
સાજા થવાનો દર હાલમાં 97.63% નોંધાયો, માર્ચ 2020 બાદ સૌથી વધુ
છેલ્લા 24 કલાકમાં 44,157 દર્દીઓ સાજા થયા, કુલ વધીને 3,16,80,626 દર્દીઓ સાજા થયા
સાપ્તાહિક પોઝિટિવીટી દર છેલ્લા 59 દિવસથી 3% કરતા ઓછો થઈ ગયો છે, હાલમાં 1.91% છે
દૈનિક પોઝિટિવીટી દર 1.94% પહોંચ્યો, જે છેલ્લા 28 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.75 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 1 માર્ચ 2019ના રોજ તમિલનાડુમાં કન્યાકુમારીની મુલાકાત લેશે
પ્રધાનમંત્રી શ્રી નરેન્દ્ર મોદી 1 માર્ચ 2019ના રોજ તમિલનાડુના કન્યાકુમારીની મુલાકાત લેશે. તેઓ કન્યાકુમારી અને તમિલનાડુ માટે શ્રેણીબદ્ધ વિકાસ પરિયોજનાઓનું ઉદઘાટન કરશે. આ પરિયોજનાઓ સમગ્ર તમિલનાડુમાં રેલવે અને માર્ગ કનેક્ટિવિટીમાં વધારો કરવા માટે મહત્વપૂર્ણ ભૂમિકા ભજવશે.
રેલવે
કન્યાકુમારી ખાતે પ્રધાનમંત્રી વિવિધ રેલવે પરિયોજનાઓનો શુભારંભ કરાવશે, જે આ મુજબ છે-મદુરાઈ અને ચેન્નઈ વચ્ચે તેજસ એક્સપ્રેસને લીલી ઝંડી આપશે
તેજસ એક્સપ્રેસ મદુરાઈ અને ચેન્નઈ વચ્ચે સીધી અને ઝડપી કનેક્ટિવિટી પૂરી પાડશે.
આધુનિક સુવિધાઓથી સજ્જ, તેજસ એક્સપ્રેસ આ વિભાગમાં દિવસના સમયમાં મુસાફરી કરતા સંખ્યાબંધ મુસાફરોને લાભદાયી નીવડશે.
આ બીજી તેજસ એક્સપ્રેસ સેવા છે. પ્રથમ સેવા મુંબઈથી કરમાલી વચ્ચે શરૂ કરવામાં આવી હતી.રામેશ્વરમ અને ધનુષકોડી વચ્ચે રેલવે કનેક્ટિવિટીની પુનઃસ્થાપન માટે ભૂમિપૂજન
રામેશ્વરમ અને ધનુષકોડી તમિલનાડુમાં મુખ્ય તીર્થધામ અને પ્રવાસન સ્થળો છે.
1964માં રામેશ્વરમમાં આવેલા ચક્રવાતમાં ધનુષકોડી રેલવે સ્ટેશન તુટી ગયું હતું અને ત્યારથી તે નિષ્ક્રિય છે.
આ પ્રદેશમાં રેલવે કનેક્ટિવિટીનું પુનઃસ્થાપન થવાથી, પ્રવાસન ક્ષેત્રને ખૂબ મોટો વેગ મળશે અને આ વિસ્તારની મુલાકાત લેતા હજારો યાત્રાળુઓને તેનો લાભ થશે.પાંબન પુલ ના પુનઃસ્થાપન માટે ભૂમિપૂજન
પાંબન પુલ મુખ્ય ભૂમિ અને રામેશ્વરમના ટાપુને સાંકળતી રેલવે લિંક પૂરી પાડે છે.
વર્તમાન પુલ 104 વર્ષ જુનો છે. જુના પુલના સ્થાને નવા પુલનું નિર્માણ થશે અને વર્તમાન રેલવે પુલને સમાંતર તેનું બાંધકામ કરવામાં આવશે.
આ પુલના કારણે રામેશ્વરમ પ્રદેશમાં પ્રવાસનની સંભાવનાઓ વધશે.
માર્ગ પરિવહન
પ્રધાનમંત્રી કન્યાકુમારીમાં તકતીનું અનાવરણ કરીને માર્ગ પરિવહનના વિવિધ પરિયોજનાઓનો શુભારંભ કરાવશે.
રાષ્ટ્રને સમર્પિત કરશે: મદુરાઈ – રાષ્ટ્રીય ધોરીમાર્ગ - 87ના મદુરાઈ – રામનાથપુરમ વિભાગનો 2/4 લેન
આ વિભાગમાં તમિલનાડુના ત્રણ જિલ્લા મદુરાઈ, શિવગંગા અને રામનાથપુરમ આવરી લેવામાં આવ્યા છે. કન્યાકુમારી જિલ્લામાં રાષ્ટ્રીય ધોરીમાર્ગ -47ના મર્થન્દામ જંકશન અને પાર્વતીપૂરમ જંકશન પર ફ્લાયઓવર. રાષ્ટ્રીય ધોરીમાર્ગ - 44ના પાનગુડીથી કન્યાકુમારી વિભાગ વચ્ચે ફોર લેન.
શિલાન્યાસ: રાષ્ટ્રીય ધોરીમાર્ગ -785ના મદુરાઈ – ચેટ્ટીકુલમ વિભાગનો ફોર લેન
રાષ્ટ્રીય ધોરીમાર્ગ- 785ના ચેટ્ટીકુલમ –નાથમ વિભાગનો ફોર લેન. કન્યાકુમારીમાં માર્ગ સલામતી પાર્ક અને પરિવહન સંગ્રહાલયનો પ્રારંભ.
માર્ગ ઈન્ફ્રાસ્ટ્રક્ચરના આ પ્રોજેક્ટ્સથી તમિલનાડુના વિવિધ પ્રદેશોમાં માર્ગ કનેક્ટિવિટી વધુ મજબૂત બનશે. તેનાથી પ્રવાસીઓ માટે સલામત અને ઝડપી મુસાફરી સુનિશ્ચિત થશે.
પ્રધાનમંત્રી કન્યાકુમારીમાં જનસભાને પણ સંબોધશે.
RP
(Visitor Counter : 168
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.15 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 44,397 ડોઝ આપવામાં આવ્યા
ભારતમાં સક્રિય કેસનું ભારણ 2,342 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.08% નોંધાયો
છેલ્લા 24 કલાકમાં 148 દર્દીઓ સાજા થયા, કુલ વધીને 4,41,47,322 દર્દીઓ સાજા થયા
છેલ્લા 24 કલાકમાં ભારતમાં 171 નવા કેસ નોંધાયા
દૈનિક પોઝિટિવીટી દર 0.09% પહોંચ્યો
સાપ્તાહિક પોઝિટિવીટી દર હાલમાં 0.11% છે
કુલ 91.25 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,80,926 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 84
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 180.30 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.80 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરીને વેગ આપવામાં આવ્યો છે.
રાષ્ટ્રવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિનામૂલ્યે કોવિડ રસી પૂરી પાડીને સહાય કરી રહી છે. COVID19 રસીકરણ અભિયાનના સાર્વત્રિકકરણના નવા તબક્કામાં, કેન્દ્ર સરકાર રાજ્ય અને કેન્દ્રશાસિત પ્રદેશોને દેશમાં રસી ઉત્પાદકો દ્વારા ઉત્પાદિત કરવામાં આવતી 75% રસીની ખરીદી અને સપ્લાય  કરશે.
|
|
રસીના ડોઝ
|
|

|
|
પુરવઠો
|
|
1,80,30,59,600
|
|
બાકી ઉપલબ્ધ
|
|
15,80,54,336
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 180.30 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.80 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
ક્યારેય અહેવાલ અંગે કહેવામાં આવ્યું નથી, પૂછપરછ શરૂ કરવામાં આવી છે: CBDT
કેન્દ્રીય પ્રત્યક્ષ કરવેરા બોર્ડ એ આજે જણાવ્યું હતું કે, સોશિયલ મીડિયામાં કોવિડ-19 પરિસ્થિતિને અંકુશમાં લેવા માટે કેટલાક IRS અધિકારીઓ દ્વારા સૂચનો આપવામાં આવ્યા હોવા સંબંધિત અહેવાલો ફરી રહ્યા છે.
આથી સ્પષ્ટપણે જણાવવામાં આવે છે કે, CBDTએ ક્યારેય IRS સંગઠનો અથવા તેના અધિકારીઓને આવા કોઇપણ અહેવાલ બનાવવાનું કહ્યું નથી. કોઇપણ અધિકારીએ સત્તાવાર બાબતે તેમના અંગત મંતવ્યો અને સૂચનો સાથે જાહેર જનતા સમક્ષ જવાની મંજૂરી માંગી નથી, જે અમલીકૃત આચરણ નિયમોનું ઉલ્લંઘન છે. આ બાબતે જરૂરી પૂછપરછ શરૂ કરવામાં આવી છે.
આવા વિવાદિત અહેવાલો કોઇપણ પ્રકારે CBDT/ નાણા મંત્રાલયના સત્તાવાર મંતવ્યો પ્રતિબિંબિત કરતા નથી તેવો અહીં પુનરોચ્ચાર કરવામાં આવે છે.
GP/DS
(
પ્રધાનમંત્રીનું કાર્યાલય
પ્રધાનમંત્રી અને ઇન્ડોનેશિયાનાં રાષ્ટ્રપતિએ ટેલીફોન પર ચર્ચા કરી
પ્રધાનમંત્રી શ્રી નરેન્દ્ર મોદીએ આજે ઇન્ડોનેશિયાના રાષ્ટ્રપતિ મહામહિમ જોકો વિડોડો સાથે ફોન પર વાત કરી હતી.
બંને નેતાઓએ એશિયા અને દુનિયામાં કોવિડ-19 રોગચાળાના પ્રસાર વિશે વિચારોનું આદાનપ્રદાન કર્યું હતું.
ઇન્ડોનેશિયાના રાષ્ટ્રપતિએ ઇન્ડોનેશિયાને પૂરાં પાડેલા ફાર્માસ્યુટિકલ ઉત્પાદનો બદલ ભારત સરકારની પ્રશંસા કરી હતી. પ્રધાનમંત્રી એમને ખાતરી આપી હતી કે, ભારત બંને દેશો વચ્ચે તબીબી ઉત્પાદનો કે વેચાણ થતી અન્ય ચીજવસ્તુઓનો પુરવઠામાં વિક્ષેપ નિવારવા શક્ય શ્રેષ્ઠ કામગીરી કરશે.
નેતાઓએ એકબીજાનાં દેશોમાં ઉપસ્થિત પોતપોતાના નાગરિકો સાથે સંબંધિત મુદ્દાઓ પર ચર્ચા કરી હતી અને સંમતિ વ્યક્ત કરી હતી કે, આ સંબંધમાં શક્ય તમામ સુવિધાઓ સુનિશ્ચિત કરવા એમની ટીમો એકબીજાના સંપર્કમાં રહેશે.
પ્રધાનમંત્રીએ એ હકીકત પર ભાર મૂક્યો હતો કે, ઇન્ડોનેશિયા ભારતનાં નજીકમાં વિસ્તૃત પડોશમાં દરિયાઈ પાર્ટનર દેશ છે અને દ્વિપક્ષીય સંબંધની ક્ષમતા બંને દેશોને રોગચાળાની અસરો સામે લડવામાં મદદરૂપ થશે.
તેમણે મહામહિમ રાષ્ટ્રપતિ વિડોડો અને ઇન્ડોનેશિયાનાં મૈત્રીપૂર્ણ લોકોને પવિત્ર રમઝાન મહિનાની શુભેચ્છા પણ વ્યક્ત કરી હતી.
GP/DS
(
પ્રધાનમંત્રીનું કાર્યાલય
પ્રધાનમંત્રીએ રસીકરણ અભિયાનમાં સામેલ દરેકની પ્રશંસા કરી
પ્રધાનમંત્રી શ્રી નરેન્દ્ર મોદીએ વિશ્વના સૌથી મોટા રસીકરણ અભિયાનના દરેક હિસ્સેદારોની પ્રશંસા કરી છે.
કેન્દ્રીય આરોગ્ય અને પરિવાર કલ્યાણ મંત્રી ડો.મનસુખ માંડવિયાના ટ્વિટને ટાંકીને પ્રધાનમંત્રીએ ટ્વિટ કર્યું:
“અમારા સાથી નાગરિકોને રસી આપવામાં આવે તે સુનિશ્ચિત કરવા માટે દરેક હિસ્સેદારો દ્વારા કરવામાં આવેલા નમૂનારૂપ પ્રયત્નોનું આ માત્ર એક ઉદાહરણ છે.
ભારતના રસીકરણ અભિયાનને સફળ બનાવનાર દરેક વ્યક્તિને ધન્યવાદ. "
SD/GP/JD
(
નાણા મંત્રાલય
2021-22ના સુધારેલા અંદાજમાં 'રાજ્યોને મૂડી રોકાણ માટે નાણાકીય સહાયની યોજના' માટે રૂ. 15,000 કરોડનો ખર્ચ
વર્ષ 2022-23માં સર્વગ્રાહી રોકાણોને પ્રોત્સાહિત કરવામાં રાજ્યોને મદદ કરવા માટે એક લાખ કરોડ રૂપિયાની ફાળવણી કરવામાં આવી છે
રાજ્યોએ GSDPના 4 ટકા સુધી રાજકોષીય ખાધને મંજૂરી આપી છે
કેન્દ્રીય નાણા અને કોર્પોરેટ બાબતોના મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ 2022-23 રજૂ કરતી વખતે જણાવ્યું હતું કે 'મૂડી રોકાણ માટે રાજ્યોને નાણાકીય સહાયની યોજના માટે 2021-22ના BE માં રૂ. 10,000 કરોડનો ખર્ચ નિર્ધારિત કરવામાં આવ્યો છે. 2021-22માં સુધારેલા અંદાજને વધારીને 15,000 કરોડ રૂપિયા કરવામાં આવ્યો છે.
નાણામંત્રીએ કહ્યું કે વર્ષ 2022-23માં રાજ્યોને તમામ રોકાણોને પ્રોત્સાહિત કરવા મદદ કરવા માટે એક લાખ કરોડ રૂપિયાની દરખાસ્ત કરવામાં આવી છે. આ પચાસ વર્ષની વ્યાજમુક્ત લોન રાજ્યોને અપાતી સામાન્ય લોન ઉપરાંત છે. આવી ફાળવણીનો ઉપયોગ પીએમ ગતિ શક્તિ સંબંધિત રોકાણો અને રાજ્યોના અન્ય ઉત્પાદન મૂડી રોકાણો માટે કરવામાં આવશે. તેમાં સંબંધિત ઘટકોનો પણ સમાવેશ થશે:
- પ્રધાન મંત્રી ગ્રામ સડક યોજનાના અગ્રતા ભાગો માટે પૂરક ભંડોળ, જેમાં રાજ્યોના હિસ્સા માટે સહાય,
- અર્થતંત્રનું ડિજિટાઇઝેશન, જેમાં ડિજિટલ પેમેન્ટ્સ અને OFC નેટવર્કની પૂર્ણતા, અને
- બિલ્ડિંગ પેટા-નિયમો, ટાઉન પ્લાનિંગ પ્લાન્સ, ટ્રાન્ઝિટ-ઓરિએન્ટેડ ડેવલપમેન્ટ અને ટ્રાન્સફરેબલ ડેવલપમેન્ટ હકો સંબંધિત સુધારા.
નાણામંત્રીએ એવી પણ જાહેરાત કરી હતી કે 15મા નાણાપંચની ભલામણો અનુસાર વર્ષ 2022-23માં રાજ્યોને GSDPના 4 ટકા સુધીની રાજકોષીય ખાધની મંજૂરી આપવામાં આવશે, જેમાંથી 0.5 ટકા પાવર સેક્ટરના સુધારા સાથે સંબંધિત હશે. આ માટેની શરતો 2021-22માં પહેલેથી જ જણાવવામાં આવી છે.
તેમણે કહ્યું કે કેન્દ્ર સરકાર ઉત્પાદક અસ્કયામતોનું સર્જન કરવા અને લાભદાયક રોજગાર પેદા કરવા માટે રાજ્યોના મૂડી રોકાણમાં વધારો કરવા તેમના હાથને મજબૂત કરવા પ્રતિબદ્ધ છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 222
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 192..27 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 20.60 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,92,27,23,625
|
|
બાકી ઉપલબ્ધ
|
|
20,60,37,336
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 192.27 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 20.60 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 123
પ્રધાનમંત્રીનું કાર્યાલય
મહારાષ્ટ્રનાં સોલાપુરમાં માર્ગ સંપર્ક, ગરીબો માટે આવાસ, પાણી પુરવઠા અને ગટર વ્યવસ્થાને પ્રોત્સાહન મળશે
પ્રધાનમંત્રી આવતીકાલે સોલાપુરમાં અનેક વિકાસ યોજનાઓનો શુભારંભ કરશે
શ્રી મોદી પ્રધાનમંત્રી આવાસ યોજના અંતર્ગત 30,000 મકાનોનો શિલાન્યાસ કરશે
ભૂર્ગભ ગટર વ્યવસ્થા અને પ્રદૂષિત જળ સંશોધન પ્લાન્ટનું ઉદઘાટન કરવામાં આવશે
સોલાપુર-તુળજાપુર-ઓસ્માનાબાદના નવા 4 લેન રાષ્ટ્રીય ધોરીમાર્ગ-52નું લોકાર્પણ કરવામાં આવશે
પ્રધાનમંત્રી શ્રી નરેન્દ્ર મોદી આવતીકાલે મહારાષ્ટ્રમાં સોલાપુર જશે. પ્રધાનમંત્રી વિવિધ વિકાસ યોજનાઓનો શુભારંભ કરશે અને વિવિધ યોજનાઓનો શિલાન્યાસ કરશે.
માર્ગ પરિવહન અને સંપર્કને પ્રોત્સાહન આપી પ્રધાનમંત્રી 4 લેનનો સોલાપુર-તુળજાપુર-ઉસ્માનાબાદ એનએચ-211  રાષ્ટ્રને સમર્પિત કરશે. 4 લેનને ઉસ્માનાબાદ રાજમાર્ગથી સોલાપુરનો મહારાષ્ટ્રનાં મરાઠવાડા વિસ્તાર સાથે સંપર્ક સુધરશે.
પ્રધાનમંત્રી શ્રી મોદી પ્રધાનમંત્રી આવાસ યોજના અંતર્ગત 30,000 મકાન બનાવવા માટે શિલાન્યાસ કરશે. આ આવાસો દ્વારા કચરો વીણતા, રિક્ષાચાલકો, કપડાનાં મજૂરો, બીડી મજૂર જેવા ગરીબ બેઘર લોકોને મુખ્યત્વે લાભ થશે. યોજનાનો કુલ ખર્ચ રૂ. 1811.33 કરોડ થયો છે, જેમાંથી કુલ રૂ. 750 કરોડની મદદ કેન્દ્ર અને રાજ્ય સરકાર કરશે.
પ્રધાનમંત્રી સ્વચ્છ ભારતનાં પોતાનાં મિશનને આગળ વધારીને સોલાપુરમાં ભૂગર્ભ ગટર વ્યવસ્થા અને 3 ગંદા પાણી પર પ્રોસેસિંગ કરવા માટેના પ્લાન્ટનું લોકાર્પણ કરશે. તેનાથી શહેરની ગટર વ્યવસ્થાનો વ્યાપ વધશે અને શહેરની સ્વચ્છતામાં સુધારો થશે. નવી ગટર વ્યવસ્થા જૂની વ્યવસ્થાનું સ્થાન લેશે અને અમૃત મિશન અંતર્ગત લાગુ કરવામાં આવતાં ટ્રન્ક સીવર સાથે પણ જોડાશે.
પ્રધાનમંત્રી સોલાપુર સ્માર્ટસિટીમાં ક્ષેત્ર આધારિત વિકાસનાં અંગ સ્વરૂપે પાણીનો પુરવઠો અને ગટર વ્યવસ્થાની સંયુક્ત સુધાર યોજના, ઉજણી બંધથી સોલાપુર શહેરને પીવાનાં પાણીનાં પુરવઠાની વ્યવસ્થાને મજબૂત બનાવવા અને અમૃત મિશન અંતર્ગત ભૂર્ગભ સુએઝ વ્યવસ્થાનો શિલાન્યાસ પણ કરશે. સ્માર્ટ સિટી મિશન અંતર્ગત યોજના માટે રૂ. 244 કરોડનો ખર્ચ મંજૂર થયો છે. આ યોજનાથી સેવા ડિલિવરીમાં મહત્વપૂર્ણ સુધારો થશે અને ટેકનોલોજી સક્ષમ સ્વાસ્થ્યમાં સુધારો થશે.
પ્રધાનમંત્રી શહેરમાં એક જનસભાને પણ સંબોધિત કરશે. પ્રધાનમંત્રી સોલાપુરની આ બીજી યાત્રા હશે. આ અગાઉ 16 ઓગસ્ટ, 2014નાં રોજ સોલાપુરનાં આગમન પર તેમણે 4 લેનનાં એનએચ-9નાં સોલાપુર-મહારાષ્ટ્ર/કર્ણાટક સીમા સેક્શનનો શિલાન્યાસ કર્યો હતો અને 765 કિલોવોટની સોલાપુર-રાયચુર ઇલેક્ટ્રિક ટ્રાન્સમિશન લાઇન દેશને અર્પણ કરી હતી.
RP
(Visitor Counter : 139
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 186.54 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 11,542 થયું
સક્રિય કેસનું ભારણ હાલમાં 0.03% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 1,985 દર્દીઓ સાજા થયા, કુલ વધીને 4,25,10,773 દર્દીઓ સાજા થયા
છેલ્લા 24 કલાકમાં ભારતમાં 2,183 નવા કેસ નોંધાયા
દૈનિક પોઝિટિવીટી દર 0.83% પહોંચ્યો
સાપ્તાહિક પોઝિટિવીટી દર હાલમાં 0.32% છે
કુલ 83.21 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,61,440 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને પોલેન્ડના રાષ્ટ્રપ્રમુખ મહામહિમ આન્દ્રેઝ ડુડા વચ્ચે ફોન પર વાતચીત થઈ
પ્રધાનમંત્રી શ્રી નરેન્દ્ર મોદીએ આજે પોલેન્ડના રાષ્ટ્રપ્રમુખ.મહામહિમ આન્દ્રેઝ ડુડા સાથે ફોન પર વાત કરી.
પ્રધાનમંત્રીએ યુક્રેનમાંથી ભારતીય નાગરિકોને બહાર લાવવામાં પોલેન્ડ દ્વારા પૂરી પાડવામાં આવેલી સહાય માટે અને યુક્રેનથી પોલેન્ડ જતા ભારતીય નાગરિકો માટે વિઝાની આવશ્યકતા હળવી કરવાના વિશેષ સંકેત બદલ રાષ્ટ્રપતિ ડુડાનો હૃદયપૂર્વક આભાર માન્યો હતો. તેમણે આ મુશ્કેલ સમયે ભારતીય નાગરિકોને પોલિશ નાગરિકો દ્વારા આપવામાં આવેલા ઉષ્માભર્યા સ્વાગત અને સુવિધા માટે તેમની વિશેષ પ્રશંસા વ્યક્ત કરી હતી.
બંને દેશો વચ્ચેના પરંપરાગત મૈત્રીપૂર્ણ સંબંધો તરફ ઈશારો કરતા પ્રધાનમંત્રીએ 2001માં ગુજરાતના ભૂકંપના પગલે પોલેન્ડ દ્વારા આપવામાં આવેલી સહાયને યાદ કરી હતી. તેમણે બીજા વિશ્વ યુદ્ધ દરમિયાન ઘણા પોલિશ પરિવારો અને યુવાન અનાથોને બચાવવામાં જામનગરના મહારાજા દ્વારા ભજવવામાં આવેલી અનુકરણીય ભૂમિકાને પણ યાદ કરી હતી.
પ્રધાનમંત્રીએ પ્રમુખ ડુડાને જણાવ્યું કે જનરલ ડૉ.વી.કે. સિંઘ , રોડ ટ્રાન્સપોર્ટ અને હાઇવે અને નાગરિક ઉડ્ડયન રાજ્ય મંત્રી, ભારતીય નાગરિકોના સ્થળાંતરના પ્રયાસોની દેખરેખ માટે પોલેન્ડમાં તેમના ખાસ દૂત તરીકે તહેનાત રહેશે.
પ્રધાનમંત્રીએ દુશ્મનાવટ બંધ કરવા અને વાતચીતમાં પાછા ફરવા માટે ભારતની સતત અપીલનો પુનરોચ્ચાર કર્યો હતો. તેમણે રાષ્ટ્રોની સાર્વભૌમત્વ અને પ્રાદેશિક અખંડિતતાના આદરના મહત્વ પર ભાર મૂક્યો હતો.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ 84મી CRPF ડે પરેડ માટે CRPFની પ્રશંસા કરી
પ્રધાનમંત્રી શ્રી નરેન્દ્ર મોદીએ CRPF કેમ્પ, જગદલપુર, છત્તીસગઢ ખાતે પ્રભાવશાળી અને ઊર્જાસભર 84મી CRPF ડે પરેડ માટે CRPFની પ્રશંસા કરી છે.
છત્તીસગઢના બસ્તરમાં પહેલીવાર CRPF ડે પરેડ યોજાઈ રહી છે.
સીઆરપીએફના ટ્વીટનો જવાબ આપતા પ્રધાનમંત્રીએ ટ્વીટ કર્યું;
"@crpfindia દ્વારા અદ્ભુત હાવભાવ. આ વિશિષ્ટ દળને અભિનંદન."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં 23 કરોડથી વધુ રસી પૂરી પાડવામાં આવી
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.64 કરોડથી વધુ રસી ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ -19 રસીકરણની ઉદાર અને ઝડપી તબક્કા -3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 23 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 21,71,44,022 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.64 કરોડ  થી વધુ કોવિડ રસી ઉપલબ્ધ છે.
SD/GP
(
સંચાર અને સુચના પ્રૌદ્યોગિકી મંત્રાલય
DoT દ્વારા ગુજરાતમાં ગ્રામીણ 5G ટ્રાયલ સેવાઓનું ટેકનિકલ પરીક્ષણ
ડિપાર્ટમેન્ટ ઓફ ટેલિકોમ્યુનિકેશન્સ , ગુજરાત LSA ની ટીમે29.04.2022ના રોજ, વોડાફોન આઈડિયા લિમિટેડ  અને નોકિયાના ટેકનિકલ નિષ્ણાતો સાથે ગાંધીનગર જિલ્લાના માણસા તાલુકાના ઉનાવા ગામમાં ગ્રામીણ 5G તકનીકી અને કવરેજ પરીક્ષણ હાથ ધર્યું હતું. 8K સ્ટ્રીમિંગ વિડિયો ચલાવવા, વિડિયો કૉલિંગ, મોટી ફાઇલ ડાઉનલોડ વગેરે જેવી એપ્લિકેશનનું પણ પરીક્ષણ કરવામાં આવ્યું હતું.
ટેલિકોમ એન્જિનિયરિંગ સેન્ટર ના સમયપત્રક અને પ્રક્રિયા અનુસાર પરીક્ષણ કરવામાં આવી રહ્યું છે. TEC એ DoTની તકનીકી શાખા છે, જે ટેલિકોમ નેટવર્ક સાધનો અને સેવાઓના સંદર્ભમાં સામાન્ય ધોરણોના સ્પષ્ટીકરણને ફ્રેમ કરે છે. આ પરીક્ષણ શેડ્યૂલ અને પરીક્ષણ પ્રક્રિયાનો હેતુ 5Gમાં ઉપયોગના વિવિધ કેસોનું એકસમાન મૂલ્યાંકન કરવાનો છે, જે DOT હેઠળ ટેલિકોમ સર્વિસ પ્રોવાઈડર્સ  દ્વારા અજમાયશ કરવામાં આવે છે, જે કામગીરી અને આંતર કાર્યક્ષમતા સંબંધિત વ્યાપક પરિમાણોના માપન દ્વારા કરવામાં આવે છે.
ગઈકાલે, માનનીય સંચાર મંત્રી શ્રી અશ્વિની વૈષ્ણવજીએ એક મીડિયા વાર્તાલાપમાં કહ્યું હતું કે સરકાર જૂન 2022ની શરૂઆતમાં 5G સ્પેક્ટ્રમની હરાજી યોજવાની સંભાવના છે અને દેશમાં 5G સેવાઓનો રોલ આઉટ ઓગસ્ટ-સપ્ટેમ્બર 2022 સુધીમાં શરૂ થશે.
ડિપાર્ટમેન્ટ ઓફ ટેલિકોમ્યુનિકેશન્સ  27.05.2021ના રોજ, ગુજરાતમાં 5G પરીક્ષણ માટે, નીચે મુજબ લાઇસન્સ અને સ્પેક્ટ્રમ ફાળવવામાં આવ્યા:
1. વોડાફોન આઈડિયા લિમિટેડ ગાંધીનગરમાં , માણસા  અને ઉનાવા,  નોકિયા સાથે સાધનો સપ્લાયર તરીકે.
2. જામનગરમાં રિલાયન્સ જિયો ઈન્ફોકોમ  સેમસંગ સાથે સાધનોના સપ્લાયર તરીકે.
સ્પેક્ટ્રમ શરૂઆતમાં છ મહિના માટે ફાળવવામાં આવ્યું હતું જે વધુ છ મહિના માટે લંબાવવામાં આવ્યું હતું.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 36.97 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો પાસે હજી પણ 2.01 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 36.97 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 34,95,74,408 રસી  થયો છે.
હાલમાં, કોવિડ-19 રસીના 2.01 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ દલાઈ લામાને તેમના 88મા જન્મદિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ આજે વહેલી સવારે ફોન પર પરમ પવિત્ર દલાઈ લામાને તેમના 88મા જન્મદિવસ પર શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
“પરમ પવિત્ર @દલાઈ લામા સાથે વાત કરી અને તેમના 88મા જન્મદિવસ પર તેમને હૃદયપૂર્વકની શુભેચ્છાઓ પાઠવી. તેમના લાંબા અને સ્વસ્થ જીવનની શુભેચ્છા.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(